《赠三楚何天目先生》
明代·梁宪

白发一身孤，飘零傍海隅。梦犹哀血诏，语不及妻孥。

素食非缘佛，忘形养故吾。有时泪暗洒，长恐旧恩辜。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。